google/wiki40b huggingface dataset:
แฮร์คอยเนอร์อุนด์ดีฟลุต

เนื้อหา

นายโคยเนอร์เดินไปในหุบเขาแห่งหนึ่ง เมื่อน้ำเริ่มขึ้นจึงรู้ว่าตัวเองอยู่ในชะวากทะเล ทันใดนั้นนายโคยเนอร์หยุดเดินและมองหาเรือที่อาจจะช่วยเขาออกไปจากสถานการณ์นั้นได้ เขารอจนน้ำท่วมถึงคอ ซึ่งหากรอต่อไปคงต้องจมน้ำแน่ จึงทิ้งความหวังในการรอเรือและตั้งความหวังว่าน้ำจะไม่ขึ้นต่อไป แต่แล้วน้ำก็ท่วมมาถึงปาก จึงทิ้งความหวังน้ำไม่ขึ้นอีกและเริ่มว่าย และเข้าใจว่าตนเองเป็นเรือเช่นกัน

คติสอนใจ

เบอร์ทอลท์ เบรคชท ต้องการให้ผู้อ่านมีความเชื่อมั่นในตัวเองและพยายามช่วยตัวเอง ไม่ควรรอความช่วยเหลือจากคนอื่น นอกเหนือจากนั้นควรมีความมั่นใจในตัวเอง ส่วนมากคนจะไม่ค่อยคิดเท่าใด จะรอแต่ความช่วยเหลือจากผู้อื่น ซึ่งของอย่างนี้ไม่แน่นอน เมื่อคนเข้าใจและมองเห็นว่าแก้ปัญหาด้วยตัวเองได้ เมื่อนั้นเขาก็จะแก้ปัญหานั้นได้เอง โดยไม่จำเป็นต้องขอความช่วยเหลือจากผู้อื่น

เรื่องราวของนายโคยเนอร์

นายโคยเนอ์กับน้ำขึ้น เป็นนิทานเรื่องหนึ่งจาก เรื่องราวของนายโคยเนอร์ (เยอรมัน:Geschichten vom Herrn Keuner) ซึ่งส่วนมากจะเป็นนิทานคติสอนใจ ซึ่งเบรคชทได้ประพันธ์และรวบรวมเป็นเล่มในระยะเวลา 30 ปี ในขณะนี้ (ปี 2012) มีการรวมนิทานเกี่ยวกับนายโคยเนอร์ทั้งหมด 121 เรื่อง
ฮินจ์

ฮินจ์ (อังกฤษ: stamp hinge) เป็นกระดาษรูปสี่เหลี่ยมผืนผ้าแผ่นเล็ก ๆ พับครึ่ง และฉาบด้วยกาวบาง ๆ เป็นอุปกรณ์การสะสมแสตมป์ในสมัยก่อน ซึ่งค่อย ๆ ถูกแทนที่ด้วยอัลบั้มแสตมป์แบบเสียบซึ่งถูกคิดค้นในเวลาต่อมา
อัลบั้มแสตมป์ในสมัยแรก ๆ มีลักษณะเหมือนสมุด คือ เป็นหน้ากระดาษว่าง ๆ เวลาเก็บแสตมป์ต้องติดแสตมป์บนหน้ากระดาษ การใช้ฮินจ์จะช่วยให้สามารถดึงแสตมป์ออกจากอัลบั้มได้ง่ายขึ้น กล่าวคือแทนกาวทาด้านหลังแสตมป์และแปะลงไปบนอัลบั้ม ก็นำฮินจ์ที่พับแล้วมาลูบน้ำ เอาด้านที่สั้นติดบนแสตมป์ และด้านที่ยาวติดบนอัลบั้ม ปัจจุบันไม่นิยมใช้อัลบั้มแสตมป์แบบนี้จะมีบ้างใช้ติดแสตมป์ในสมุดสำหรับจำหน่ายเป็นของที่ระลึกให้แก่นักท่องเที่ยว
ฮินจ์ในอดีตกาวของฮินจ์จะติดแน่นอยู่กับแสตมป์ สำหรับแสตมป์ใช้แล้วสามารถลอกเอาฮินจ์ออกโดยการแช่น้ำให้กาวละลายและลอกเอาฮินจ์ออกมา แต่สำหรับแสตมป์ที่ยังไม่ได้ใช้การแช่น้ำจะทำให้กาวแสตมป์ละลายออกมาด้วย จึงมักปล่อยฮินจ์ส่วนที่ติดด้านหลังแสตมป์ทิ้งไว้ แสตมป์ไม่ใช้ส่วนใหญ่รุ่นเก่า ๆ มักพบรอยฮินจ์นี้
ฮินจ์ที่มีคุณภาพดีที่ผลิดในปัจจุบันจะสามารถลอกออกจากแสตมป์และอัลบั้มโดยไม่ทำให้แสตมป์เสียหายเวลาที่ดึงแสตมป์ออกมาจากอัลบั้ม แต่อย่างไรก็ดีบนด้านหลังของแสตมป์ โดยเฉพาะแสตมป์ที่ยังไม่ใช้และมีกาวแสตมป์อยู่ครบ มักมีรอยตำหนิบาง ๆ ปรากฏให้เห็น การลอกฮินจ์ออกมาไม่ดีอาจทำให้กระดาษของแสตมป์บางส่วนหลุดลอกออกไปได้ ปัจจุบันฮินจ์ไม่เป็นที่นิยมแล้ว เนื่องจากนักสะสมต้องการแสตมป์ที่มีสภาพสมบูรณ์ทั้งด้านหน้าและด้านหลัง คงมีแต่แสตมป์เก่า ๆ เท่านั้นที่ยังมีร่อยรอยฮินจ์ และแสตมป์เก่าไม่ใช้ที่มีกาวอยู่ครบและไม่มีรอยฮินจ์มักมีราคาสูงกว่าแสตมป์ปกติ ทำให้มีการปลอมแสตมป์ให้มีค่าสูงขึ้นโดยเอาแสตมป์ไปแช่น้ำลอกเอาฮินจ์ออกและฉาบกาวใหม่ลงไป เรียกว่าการทำ regum
ซุปเปอร์มาริโอ้ทรีดีเวิลด์

ซุปเปอร์มาริโอ้ทรีดีเวิลด์(อังกฤษ Super Mario 3D world) เป็นเกมส์แอ็กชันสามมิติบนเคร่องเล่นวียู เริ่มจำหน่ายในเดือนพฤษจิกายนทั่วโลก ค.ศ.2013

เนื้อเรื่องย่อ

วันหนึ่งในอณาจักรเห็ด มาริโอ,ลุยจิ,โท้ด และเจ้าหญิงพีช  กำลังชมดอกไม้ไฟบนปราสาทของเจ้าหญิงพีช ในระหว่างที่ที่กำลังชมดอกไม้ไฟอยู่นั้น พวกเขาพบ ท่อระบายน้ำใส ที่อยู่ในสภาพชำรุด มาริโอ้และลุยจิจึงซ่อมให้ หลังซ่อมเสร็จ ก็มีไอเทมผุดขึ้นมามากมาย พร้อมกับ "เจ้าหญิงสไปสซี่" จากอณาจักรสไปส์ เธอเล่าว่าพวกของเธอ ถูก เบาวเซอร์ ลักพาตัวไป หลังจากบอกได้ไม่ทันไร เบาวเซอร์ก็โผล่มาพร้อมชิงตัวเธอไป เพื่อช่วยเจ้าหญิงสไปซี่ มาริโอ,ลุยจิ,โท้ด และเจ้าหญิงพีช ต้องมุดท่อออกไปยังอณาจักรสไปส์เพื่อช่วยเหล่าเจ้าหญิง 7 สีที่ถูกเบาวเซอร์ลักพาตัวไป
สุวรรณหงส์

ประวัติ

ในสมัยรัชกาลที่ ๑ นั้น ละครหลวง  มักนิยมเล่นกันเฉพาะเรื่องอิเหนา และอุณรุท ซึ่งเป็นเรื่องสำหรับละครใน ส่วนละครนอกซึ่งเป็นละครระดับชาวบ้านที่เล่นกันนอกวังและใช้ผู้ชายเป็นตัวแสดง แสดงเรื่องตั้งแต่ครั้งกรุงเก่านั้นมีฉบับอยู่ในหอพระสมุด ด้วยกัน​.. ๑๔เรื่อง ทว่าไม่บริบูรณ์เลยสักเรื่องเดียว คือ เรื่องการเกด ๑ คาวี ๑ ไชยทัต ๑ พิกุลทอง๑ พิมพ์สวรรค์ ๑ พิณสุริวงศ์ ๑ มโนราห์ ๑ โม่งป่า ๑ มณีพิไชย ๑ สังข์ทอง ๑ สังข์ศิลป์ไชย ๑ สุวรรณศิลป์ ๑ สุวรรณหงส์ ๑ โสวัตร ๑ 
ส่วนบทละครนอก อีก ๕ เรื่อง ซึ่งเป็นบทละครสำนวนเก่าก่อนสมัยรัชกาลที่ ๒  แต่ยังไม่แน่ชัดว่า อยู่ในสมัยกรุงศรีอยุธยาหรือไม่คือเรื่องไกรทอง ๑ โคบุตร ๑ ไชยเชษฐ์ ๑ พระรถเสน ๑ ศิลป์สุริวงศ์ ๑ 
ในสมัยรัชกาลที่ ๒ กรมหลวงภูวเนตรนรินทร์ฤทธิ์ ทรงโปรดเรื่องละครนอก จึงทรงแต่งบทละครนอกขึ้น ๔ เรื่อง คือ มณีพิไชยตอนต้น (ต่อมารัชกาลที่ ๒ ทรงเสียดายเรื่อง  จึงทรงพระราชนิพนธ์ต่อในตอนที่นางยอพระกลิ่นแปลงเป็นพราหมณ์)สุวรรณหงส์๑ แก้วหน้าม้า ๑ และนางกุลา (โสนน้อยเรือนงาม) ๑ ปรากฏว่า บทละครนอกของ พระองค์เจ้าทินกร หรือกรมหลวงภูวเนตรนรินทร์ฤทธิ์ เป็นที่แพร่หลายมากจนถึงบัดนี้เป็นละครนอก หรือที่เรียกกันว่าละครชาตรี นิยมเล่นกันมาก ไม่แพ้เรื่อง สังข์ทอง คาวี ไชยเชษฐ์ และ ไกรทอง
สำหรับเรื่อง สุวรรณหงส์ นี้ตอนที่นิยมเล่นละครชาตรีกันมากมี ๓ ตอน คือ ตอนพราหมณ์เล็กพราหมณ์โต ชมถ้ำเพชรพลอย และตอนกุมภณฑ์ถวายม้า ผู้แสดงซึ่งเป็นตัวละครสำคัญก็มีอยู่ ๓ คน เช่นกัน คือ ตอนพราหมณ์เล็กพราหมณ์โต มีพราหมณ์เล็ก (คือพราหมณ์เกศสุริยง) ๑ พราหมณ์โต (คือพราหมณ์กุมภัณฑ์) ๑ และพระสุวรรณหงส์ ๑ ส่วนตอนกุมภัณฑ์ถวายม้าก็มีผู้แสดงสำคัญ ๓ คน คือ กุมภัณฑ์ยักษ์ ๑ เกศสุริยงยักษ์ ๑ และพระสุวรรณหงส์ ๑ และตอนสุวรรณหงส์ต้องหอก
นอกจากนี้ยังมีต้นฉบับวรรณกรรมที่แพร่หลายไปยังภาคใต้เช่น สุวรรณหงส์ คำกาพย์ ฉบับหลวงพุทธราชศักดา จังหวัดพัทลุง เป็นต้น ซึ่งสัณนิษฐานว่า คงจะได้รับอิทธิพลจากการเล่นละครในสมัยกรุงศรีอยุธยา  รวมทั้งในภาคเหนือและภาคอีสาน ก็ปรากฏเป็นวรรณกรรมใบลาน และภาพจิตรกรรมฝาผนังตามวัดต่าง ๆ เช่น วิหารลายคำวัดพระสิงห์ จ.เชียงใหม่ เป็นต้น
แอนาเล็มมา

ในทางดาราศาสตร์ แอนาเล็มมา (อังกฤษ: analemma; IPA: /ˌænəˈlɛmə/ ภาษาละตินใช้เรียกฐานของนาฬิกาแดด) หมายถึงเส้นโค้งที่แสดงถึงตำแหน่งเชิงมุมของวัตถุท้องฟ้าบนทรงกลมฟ้า (ปกติหมายถึงดวงอาทิตย์) โดยมองจากวัตถุท้องฟ้าอีกที่หนึ่ง (ปกติหมายถึงโลก) ตัวอย่างเช่น เมื่อเรารู้ว่าวันโดยเฉลี่ยของโลกเท่ากับ 24 ชั่วโมง แอนาเล็มมาสามารถติดตามได้โดยการทำเครื่องหมายตำแหน่งของดวงอาทิตย์ ที่มองจากสถานที่หนึ่งๆ บนโลกในเวลาเดิมทุก 24 ชั่วโมงตลอดทั้งปี ตำแหน่งของดวงอาทิตย์จะปรากฏเป็นเส้นโค้งคล้ายเลขแปด
มีตัวแปรสามอย่างที่ส่งผลถึงรูปร่างของแอนาเล็มมาได้แก่ ความเอียงของแกน (axial tilt) ความเบี้ยวของวงโคจร (orbital eccentricity) และมุมระหว่าง apse line กับเส้นตรงของอายัน สำหรับวัตถุท้องฟ้าที่มีวงโคจรเป็นวงกลมโดยสมบูรณ์และไม่มีความเอียงของแกนดาว ดวงอาทิตย์จะปรากฏอยู่ที่ตำแหน่งเดิมในเวลาเดิมทุกวัน รูปร่างแอนาเล็มมาจะเป็นแค่เพียงจุดจุดเดียว สำหรับวัตถุท้องฟ้าที่มีวงโคจรและความเอียงของแกนเท่ากับโลก จะมองเห็นเป็นเลขแปดที่วงวนด้านเหนือกับวงวนด้านใต้จะมีขนาดเท่ากัน และสำหรับวัตถุท้องฟ้าที่มีวงโคจรเหมือนโลกแต่ไม่มีความเอียงของแกน แอนาเล็มมาจะเป็นรูปเส้นตรงขนานไปกับทิศตะวันออกและทิศตะวันตก

แอนาเล็มมาบนโลก

เนื่องจากแกนโลกที่เอียง 23.45° และวงโคจรที่เป็นรูปวงรีรอบดวงอาทิตย์ ทำให้ตำแหน่งของดวงอาทิตย์ที่ปรากฏในเวลาเดียวกันของแต่ละวันต่างกัน และความเอียงของวงวนของแอนาเล็มมาจะขึ้นอยู่กับตะแหน่งละติจูดบนโลกที่ต่างกัน (แต่เป็นรูปเลขแปดเหมือนกัน)
แอนาเล็มมาที่วาดโดยขยายแกนออก แสดงให้เห็นถึงความไม่สมมาตรเล็กน้อยของวงวน เกิดจากการทำมุมระหว่าง apse line กับเส้นตรงของอายัน
ดิอัลทิเมตคอลเลกชัน (อัลบั้มไมเคิล แจ็กสัน)

ข้อมูลอัลบั้ม

เป็นเพลงที่ดึงมาจากอัลบั้มของแจ็กสันทั้ง 7 อัลบั้ม ไดแก่ Off the Wall, Thriller, Bad, Dangerous, HIStory: Past, Present and Future, Book I, Blood on the Dance Floor: HIStory in the Mix และ Invincible พร้อมซิงเกิลเดมโบ และเพลงใหม่ที่ไม่เคยวางจำหน่ายมาก่อน ได้แก่ "P.Y.T. (Pretty Young Thing)", "Shake a Body", "Cheater" "In the Back", "Beautiful Girl" ,"The Way You Love Me" และ "We've Had Enough"
ยามาโตะ ฮิเมะ โนะ โอกิมิ

ยามาโตะ ฮิเมะ โนะ โอกิมิ (ญี่ปุ่น: 倭姫王) เป็นกวีหญิงและจักรพรรดินีญี่ปุ่น โดยเป็นพระชายาของจักรพรรดิเท็นจิซึ่งเป็นพระเจ้าลุงหรืออาของพระนางเอง พระนางเป็นพระธิดาของเจ้าชายฟูรูฮิโตะ-โนะ-โอเอะ (古人大兄皇子) ผู้เป็นพระโอรสของจักรพรรดิโจเม (舒明天皇) กับพระนางโซงะ โนะ โฮเตะ-โนะ-อิรัตสึเมะ (蘇我法提郎女)
งานประพันธ์ของพระนางยามาโตะ ฮิเมะ โนะ โอกิมิ ประมวลอยู่ใน มันโยชู (万葉集) ซึ่งเป็นประชุมกวีนิพนธ์ญี่ปุ่นฉบับโบราณที่สุดที่หลงเหลืออยู่ และเชื่อกันว่า ผู้จัดทำ คือ โอโตโมะ โนะ ยากาโมจิ (大伴家持) ครั้นพระสวามีสิ้นพระชนม์ใน ค.ศ. 671 แล้ว พระนางยังประพันธ์เพลงไว้อาลัยให้พระสวามีด้วย
บินหลา สันกาลาคีรี

ประวัติ

วุฒิชาติเกิดที่จังหวัดชุมพรเมื่อพ.ศ. 2508 จบชั้นมัธยมจากโรงเรียนมหาวชิราวุธ สงขลา เข้าเรียนที่ คณะวิทยาการจัดการ มหาวิทยาลัยสงขลานครินทร์ และคณะนิเทศศาสตร์ จุฬาลงกรณ์มหาวิทยาลัย แต่ไม่จบการศึกษา เขาทำงานหนังสือมาตลอด เป็นนักข่าวหนังสือพิมพ์ หัวหน้ากองบรรณาธิการ และเป็นนักเขียนเต็มเวลา เขียนเรื่องสั้น นิยาย วรรณกรรมเยาวชน และสารคดีท่องเที่ยว เรื่องราวส่วนใหญ่ของเขาเป็นเรื่องที่เก็บเกี่ยวจากการเดินทาง (หลายครั้งมีจักรยานเป็นพาหนะ) ด้วยความที่อยู่ไม่เป็นที่เขาจึงนิยามตนเองว่าเป็นเกสต์ไรเตอร์ (guest writer - นักเขียนรับเชิญ) ซึ่งพักอาศัยอยู่ตามเกสต์เฮาส์ (guest house) ซึ่งเขาบอกว่า “ทุกวันนี้ผมก็ยังไม่ปลูกบ้าน เพราะกลัวว่าจะต้องอยู่กับตรงนั้นนานเกินไป มีภาระต้องผ่อน ต้องอดทนกับสิ่งที่แวดล้อมนานเกินไป การที่ผมเช่าบ้านอยู่ผมเปลี่ยนแปลงตนเองง่ายกว่า”
ปัจจุบันเป็นบรรณาธิการนิตยสารไรเตอร์ นิตยสารวรรณกรรมรายเดือน ร่วมกับวรพจน์ พันธุ์พงศ์
เกรตเทสต์ฮิตส์ (อัลบั้มเคนนี โรเจอส์)

ประวัติ

อัลบั้มนี้สามารถขึ้นอันดับ 1 ได้ในทั้งชาร์ตเพลงป๊อปและคันทรีในอเมริกา มีทั้งหมด 3 ซิงเกิ้ล ที่ไม่ได้ถูกรวมอยู่ในอัลบั้มใดของโรเจอส์มาก่อน เพลงแรก Lady (แต่งและโปรดิวซ์โดย Lionel Richie โปรดิวส์เซอร์คู่ใจของโรเจอส์)ซึ่งขึ้นถึงอันดับ 1 ในปีนั้น เพลงที่ 2 Love the World Away (ติดท๊อป 5 เพลงคันทรีและ 20 ในเพลงชาร์ตเพลงป๊อปซึ่งยังเป็นเพลงประกอบหนังดังอย่าง Urban Cowboy อีกด้วย) เพลงสุดท้ายคือ "Long Arm of the Law" (แม้ไม่ค่อยเป็นที่รู้จัก แต่ก็ยังเป็นที่นิยมในหมู่แฟนๆของโรเจอส์)
อัลบั้มนี้ประกอบไปด้วยเพลงฮิตทั้ง 9 เพลงจากโรเจอส์ เป็นเหตุให้เพลงอื่น (ที่ไม่ค่อยดังอย่าง Daytime Friends,Sweet Music Man,Love or Something Like It ไม่ถูกบรรจุอยู่ในอัลบั้ม) แต่นั่นก็ไม่สามารถฉุดความดังพลุแตกของอัลบั้มนี้ได้ ความโด่งดังของอัลบั้มนี้ยิ่งตอกย้ำความโด่งดังของโรเจอส์ในฐานะนักร้องระดับโลก อัลบั้มนี้มียอดขายทั่วโลกมากกว่า 24 ล้านชุด ถือเป็นอัลบั้มรวมเพลงที่ขายดีที่สุดตลอดกาลของวงการเพลงคันทรี ก่อนที่จะถูกอัลบั้ม The Hits ของ Garth Brooks ทำลายสถิติลงในปี 1994
ในสหราชอาณาจักรนั้น อัลบั้มนี้วางขายด้วยหน้าปกเดียวกันเพียงแต่เปลี่ยนชื่อเป็น Lady แทน และมีการเปลี่ยนเพลงในอัลบั้ม ซึ่งเพลง Ruby, Don't Take Your Love to Town และ Reuben James ถูกแทนที่ด้วย Goodbye Marie และ Sail Away แทน
แต่นี่ไม่ใช่แค่อัลบั้มเดียวของโรเจอส์ที่ใช้ชื่อว่า Greatest Hits ในปี 1971 ช่วงที่ยังอยู่กับวง The First Edition ก็มีอัลบั้มชื่อเดียวกันออกมา และตั้งแต่ปี 1980 เป็นต้นไปก็มีอีกหลายอัลบั้มรวมเพลงของโรเจอส์ที่ใช้ชื่อนี้ เช่น บ๊อกเซ็ทในปี 1985 และ คอลเลคชั่นเพลงจากค่าย RCA ในปี 1988 อย่างไรก็ตามอัลบั้มชุดนี้ที่ออกกับค่าย Liberty ก็ถือว่าเป็นการเบิกทางด้วยชื่อนั้นเป็นต้นมา

ในปี 1983 หลังจากที่ โรเจอส์ย้ายไปยัง RCA Records Liberty ก็รีบปล่อย 20 Greatest Hits ซึ่งมีเพลงฮิตรวมมากกว่าเก่าออกวางจำหน่ายทันที แต่ว่าทั้งสองอัลบั้มนี้ก็ยังคงเหลืออยู่ในแคทตาล็อกกว่า2ทศวรรษ รวมถึง Greatest Hits ฉบับรีแพคเกจโดย HBO ที่มาพร้อมกับแผ่นลายพิเศษ และยังมีเพลงที่เคยวางจำหน่ายในอัลบั้มก่อนหน้าที่สหราชอาณาจักร ในปี 1980 ด้วย
แบนจิน

แบนจิน (โปแลนด์: Będzin; เยอรมัน: Bendzin, Bendsburg; ยิดดิช: בענדין) เป็นเมืองทางตอนใต้ของประเทศโปแลนด์ ห่างจากเมืองคาโตวีตเซ 10 กิโลเมตร อยู่ในเขตจังหวัดชล็อนสก์ มีเนื้อที่ 37.2 ตารางกิโลเมตร ในปี ค.ศ. 2010 ประชากร 58,584 คน
หม่า เทียนอวี่

เพลงประกอบละคร

Love is Cherry blossoms ost. Ice fantasy
ถีรวิทย์ เสริงกลาง

ถีรวิทย์ เสริงกลาง (เกิด 18 ตุลาคม 2537) เป็นนักฟุตบอลทีมชาติไทย

ประวัติ

ถีรวิทย์ เกิดเมื่อวันที่ 18 ตุลาคม พ.ศ. 2537 ที่อำเภอโพธาราม จังหวัดราชบุรี เริ่มศึกษาในระดับชั้นประถมที่โรงเรียนวัดไทรอารีรักษ์ ราชบุรีจากนั้นจึงศึกษาต่อชั้นมัธยมศึกษาปีที่ 1 ที่โรงเรียนโพธาวัฒนาเสนีและเริ่มเล่นฟุตบอลในตำแหน่งกองหลัง และติดทีมชาติชุดอายุไม่เกิน 17 ปี ไปแข่งชิงแชมป์โลกที่ประเทศญี่ปุ่น จากนั้นก็ได้เป็นหนึ่งในทีมนักเรียนไทยชุดแชมป์นักเรียนเอเซียที่ อินโดนีเซียพร้อมรางวัลกองหลังยอดเยี่ยมประจำทัวนาเมนต์ และได้แชมป์ฟุตบอลนักเรียน รุ่น 18 ปี ประเภท ข. กับโรงเรียนโพธาวัฒนาเสนี
ถีรวิทย์ เสริงกลาง เล่นในระดับสโมสรครั้งแรกเมื่อได้เข้าร่วมทีมราชบุรีลงแข่งถ้วย ข ปี 2549 โดยเป็นกองหลังตัวสำรอง ต่อมาได้ลงเล่นเป็นตัวจริงและช่วยให้ทีมคว้าแชมป์และได้สิทธิเลื่อนชั้นเมื่อจบฤดูกาล จากนั้นเมื่อราชบุรีคว้าแชมป์ถ้วย ขและได้เลื่อนขึ้นมาเล่นดิวิชั่น 2
ในระดับชาตินั้นปัจจุบัน ถีรวิทย์ เสริงกลาง เล่นให้ทีมชาติไทยชุดอายุไม่เกิน 19 ปี
ร่าย

ความหมายและลักษณะ

ร่าย คือ คำประพันธ์ประเภทร้อยกรองแบบหนึ่งที่แต่งง่ายที่สุด และมีฉันทลักษณ์น้อยกว่าร้อยกรองประเภทอื่น ถ้าพิจารณาให้ดีจะพบว่าร่ายมีลักษณะใกล้เคียงกับคำประพันธ์ประเภทร้อยแก้วมาก เพียงแต่กำหนดที่คล้องจองและบังคับวรรณยุกต์ในบางแห่ง

กำเนิดและวิวัฒนาการ

พระสารประเสริฐ (ตรี นาคะประทีป) สันนิษฐานว่าร่ายเป็นของไทยแท้ มีมาแต่สมัยพ่อขุนรามคำแหง ด้วยปรากฏหลักฐานครั้งแรกในวรรณคดีสุโขทัยคือสุภาษิตพระร่วง และต่อมาจึงปรากฏเป็นรูปเป็นร่างขึ้นในวรรณคดีอยุธยาเรื่องโองการแช่งน้ำในสมัยสมเด็จพระรามาธิบดีที่ 1
พระยาอุปกิตศิลปสาร (นิ่ม กาญจนาชีวะ) สันนิษฐานว่าร่ายเป็นของไทยแท้ เพราะคนไทยนิยมพูดเป็นสัมผัสคล้องจอง ดังปรากฏประโยคคล้องจองในสำนวนศิลาจารึกพ่อขุนรามคำแหง กาพย์พระมุนีเดินดงของภาคเหนือ และคำแอ่วของภาคตะวันออกเฉียงเหนือ นอกจากนี้ยังสันนิษฐานว่า คำว่า "ร่าย" ตัดมาจาก "ร่ายมนต์" สังเกตจากโองการแช่งน้ำที่มีร่ายดั้นปรากฏเป็นเรื่องแรกและมีเนื้อหาเป็นคำประกาศในการดื่มน้ำสาบาน
วิวัฒนาการของร่ายน่าจะเริ่มจากสำนวนคล้องจองในศิลาจารึกและความนิยมพูดคล้องจองของคนไทยแต่โบราณ ในบทที่พระภิกษุใช้เทศนาก็ปรากฏลักษณะการคล้องจองอยู่ เป็นการรับส่งสัมผัสจากวรรคหน้าไปยังวรรคถัดไป โดยไม่ได้กำหนดความสั้นยาวของพยางค์อย่างตายตัว ซึ่งลักษณะนี้ใกล้เคียงกับร่ายประเภท "ร่ายยาว" มากที่สุด จึงมีการสันนิษฐานว่า ร่ายยาวเป็นร่ายที่เกิดขึ้นในอันดับแรกสุด ต่อมาจึงเกิด "ร่ายโบราณ" ซึ่งกำหนดจำนวนพยางค์และจุดสัมผัมคล้องจองตายตัว และตามมาด้วย "ร่ายดั้น" ซึ่งมีการประยุกต์กฎเกณฑ์ของโคลงดั้นเข้ามา สุดท้ายจึงเกิด "ร่ายสุภาพ" ซึ่งมีการประยุกต์กฎเกณฑ์ของโคลงสุภาพเข้ามา
คนตัดคนภาคพิเศษ ตอน กำเนิดเกาจิ้ง

เนื้อเรื่องย่อ

เมื่อครั้งที่เกาจิ้ง (รับบทโดย หลี่หมิง) ในวัยหนุ่ม ซึ่งเดิมเขาได้รับการรับเลี้ยงดูโดยพ่อบุญธรรมที่ได้ถ่ายทอดวิชาพนันให้แก่เขา แต่แล้วเกาจิ้งก็ถูกพ่อบุญธรรมหักหลัง โดยสั่งให้เขาล้มพนัน แต่เกาจิ้งไม่ยินยอมเขาจึงถูกยิงเข้าที่ศีรษะ โชคดีที่เขารอดชีวิตมาได้ อย่างไรก็ตามเขาก็สูญเสียสัมปชัญญะในบางส่วนไป นี่เป็นมรสุมชีวิตครั้งสำคัญของเกาจิ้ง เขาได้สูญเสียคนรักรายแรกให้กับเกาอ้าว (รับบทโดย อู๋ เจิ้นหวี่) ซึ่งเป็นบุตรบุญธรรมคนพี่ อีกทั้งยังไม่สารถปกป้องหญิงสาวคนรักใหม่เอาไว้ได้ ก่อนที่เกาจิ้งจะเตรียมตัวเข้าร่วมการแข่งขันระดับนานาชาติในฐานะตัวแทนของออสเตรเลีย เพื่อพิสูจน์ว่าตนคือโคตรเซียนตัวจริง
ฟุตบอลเอเชียเยาวชนหญิงอายุไม่เกิน 19 ปี 2017

สนามแข่งขัน

การแข่งขันจะจัดขึ้นในเมือง หนานจิง.

ผู้เล่น

ผู้เล่นที่เกิดระหว่างวันที่ 1 มกราคม ค.ศ. 1998 และ 31 ธันวาคม ค.ศ. 2001 จะได้มีสิทธิ์ที่จะเข้าร่วมในการแข่งขัน. แต่ละทีมสามารถลงทะเบียนได้สูงสุดแค่ 23 คน (ขั้นต่ำสุดสามคนจะต้องเป็นผู้รักษาประตู).

รอบแบ่งกลุ่ม

สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ.
เวลาทั้งหมดคือเวลาท้องถิ่น, CST (UTC+8).
พระวรวงศ์เธอ พระองค์เจ้าวิมลฉัตร

พระประวัติช่วงต้น

พระวรวงศ์เธอ พระองค์เจ้าวิมลฉัตร มีพระนามลำลองว่า พระองค์หญิงตุ๊ เป็นพระธิดาในพระเจ้าบรมวงศ์เธอ กรมพระกำแพงเพชรอัครโยธิน กับพระเจ้าวรวงศ์เธอ พระองค์เจ้าประภาวสิทธิ์นฤมล ประสูติเมื่อวันที่ 27 มิถุนายน พ.ศ. 2464 มีพระเชษฐภคินีและพระเชษฐา ร่วมพระมารดาคือ พระวรวงศ์เธอ พระองค์เจ้ามยุรฉัตร, พระองค์เจ้าหญิง(ไม่มีพระนาม) และพระวรวงศ์เธอ พระองค์เจ้าเปรมบุรฉัตร

สิ้นพระชนม์

พระวรวงศ์เธอ พระองค์เจ้าวิมลฉัตร นับเป็นพระบรมวงศานุวงศ์ชั้น "พระวรวงศ์เธอ พระองค์เจ้า" ที่ดำรงพระชนม์ชีพอยู่เป็นพระองค์สุดท้าย ก่อนสิ้นพระชนม์ด้วยพระโรคติดเชื้อรุนแรงและพระวักกะ(ไต)วายเฉียบพลัน เมื่อช่วงเช้าของวันที่ 5 ธันวาคม พ.ศ. 2552 หลังเสด็จเข้ารักษาพระอาการประชวรที่โรงพยาบาลพระรามเก้า ตั้งแต่วันที่ 3 ธันวาคม พ.ศ. 2552 สิริพระชันษา 88 ปี  
ในการนี้พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ พระราชทานโกศราชวงศ์ ทรงรับพระศพไว้ในพระบรมราชานุเคราะห์โดยตลอด มีพระพิธีธรรมสวดพระอภิธรรม 7 คืน และทรงพระกรุณาโปรดเกล้าฯ พระราชทานน้ำหลวงสรงพระศพ ณ ศาลาภาณุรังษี วัดเทพศิรินทราวาสราชวรวิหาร โดยสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ไปสรงพระศพ พระวรวงศ์เธอ พระองค์เจ้าวิมลฉัตร ในวันที่ 6 ธันวาคม 2552 
วันที่ 8 ธันวาคม 2552  พระเจ้าวรวงศ์เธอ พระองค์เจ้าศรีรัศมิ์ พระวรชายา (ภายหลังคือท่านผู้หญิงศรีรัศมิ์ สุวะดี) ในสมเด็จพระบรมโอรสาธิราชฯ สยามมกุฎราชกุมาร (สมเด็จพระเจ้าอยู่หัวรัชกาลปัจจุบัน) เสด็จไปยังศาลาภาณุรังษี วัดเทพศิรินทราวาสราชวรวิหาร ทรงสดับพระพิธีธรรมสวดพระอภิธรรมพระศพ พระวรวงศ์เธอ พระองค์เจ้าวิมลฉัตร
วันที่ 9 ธันวาคม 2552 พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จไปทรงสดับพระพิธีธรรมสวดพระอภิธรรมพระศพ พระวรวงศ์เธอ พระองค์เจ้าวิมลฉัตร ณ ศาลาภาณุรังษี วัดเทพศิรินทราวาสราชวรวิหาร 
วันที่ 6 พฤศจิกายน 2553  พระเจ้าวรวงศ์เธอ พระองค์เจ้าศรีรัศมิ์ พระวรชายา ในสมเด็จพระบรมโอรสาธิราชฯ สยามมกุฎราชกุมาร เสด็จไปยังศาลาภาณุรังษี วัดเทพศิรินทราวาสราชวรวิหาร ทรงบำเพ็ญพระราชกุศล พระราชทานในการออกพระเมรุพระศพ พระวรวงศ์เธอ พระองค์เจ้าวิมลฉัตร
และวันที่ 7 พฤศจิกายน 2553 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ในการพระราชทานเพลิงพระศพ พระวรวงศ์เธอ พระองค์เจ้าวิมลฉัตร ณ เมรุหลวงหน้าพลับพลาอิศริยาภรณ์ วัดเทพศิรินทราวาส การนี้พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ โดยเสด็จด้วย
ปราสาทเรือนหิน

ปราสาทเรือนหิน หรือที่ชาวลาวเรียกว่า เฮือนหิน ตัวปราสาทตั้งอยู่ริมฝั่งแม่น้ำโขง บ้านเฮือนหิน เมืองไซพูทอง ถัดจากเมืองสุวรรณเขตลงมาประมาณ 70 กิโลเมตร ห่างจากตัวเมืองไซพูทองประมาณ ๑๐ กิโลเมตร เฮือนหินสร้างขึ้นในสมัยอาณาจักรศรีโคตรบูร (ศรีโคตะปุระ) เรืองอำนาจ ตามประวัติท้องถิ่นกล่าวว่า ราว ค.ศ. ๕๐๐-๕๕๗ ขุนอังคะราชและขุนอมมะราชสองพี่น้องเป็นผู้นำพาประชาชนบรรดาเผ่าจากอาณาจักรโยนกเงินยางทางตอนเหนือของลาวมาสร้างปราสาทเฮือนหินขึ้น เพื่อเป็นศาสนสถานประจำเมืองในลัทธิพราหมณ์-ฮินดู โดยตัวปราสาทตั้งอยู่กลางดงต้นลั่นทม ภายในตัวปราสาทมีพระพุทธรูปหินตั้งอยู่ ปราสาทแห่งนี้ยังไม่ได้รับการบูรณะ ภาพสลักนูนต่ำที่เคยอยู่รอบๆ ก็ถูกนำไปไว้ที่อื่นเป็นส่วนใหญ่ ถือว่าเป็นสถานที่ท่องเที่ยวที่น่าสนใจแห่งหนึ่ง
แผ่นดินไหวในโพฮัง พ.ศ. 2560

แผ่นดินไหว

แผ่นดินไหวและแผ่นดินไหวตามเกิดขึ้นในหลายครั้งส่งผลทำให้โครงสร้างอาคารบ้านเรือนได้รับความเสียหาย ในโพฮังได้รับผลกระทบมากที่สุดเนื่องจากมีผู้บาดเจ็บ 82 คนจนต้องนำไปที่โรงพยาบาล ส่วนอีกประมาณ 1,124 คนได้อพยพจากบ้านตนเองสู่ที่พักชั่วคราว
จากการประเมินเบื้องต้นของกระทรวงมหาดไทยและความปลอดภัยเกาหลีใต้ แผ่นดินไหวในครั้งนี้ได้ส่งผลกระทบต่อคน 2,165 คน บ้านเรือนได้รับความเสียหาย 1,988 หลัง ในที่นี้มีบ้าน 52 หลังได้รับความเสียหายอย่างรุนแรง
โรงเรียนทั่วภูมิภาคเสียหาย 227 แห่ง แยกมาได้ดังนี้ โพฮัง 107 แห่ง, อุลซัน 44 แห่ง และแทกู 26 แห่ง นอกจากนี้หน่วยงานของรัฐบาลเสียหาย 79 แห่ง, ท่าเรือ 23 แห่ง, ถนน 7 แห่ง, ร้านค้า 77 แห่ง, โรงงาน 77 แห่ง และสะพาน 11 แห่ง
อเลกซานเดอร์ สกาส์กอร์ด

ประวัติ

สกาส์กอร์ดเกิดที่เมืองสต็อกโฮล์ม ประเทศสวีเดน เขาเป็นบุตรชายของนักแสดงที่มีชื่อเสียงสเตลแลน สกาส์กอร์ด และเป็นพี่ชายของนักแสดงกุสตาฟ สกาส์กอร์ด (เกิดปี 1980)
สกาส์กอร์ดแสดงในซีรีส์ของสวีเดนหลายเรื่อง รวมถึงในภาพยนตร์ เขาเข้าทำงานนาวิกโยธินสวีเดน ในปี 2003 เขาได้รับการเสนอชื่อนักแสดงสมทบชายยอดเยี่ยมรางวัล Guldbagge จากภาพยนตร์เรื่อง Hundtricket - The Movie เขา
ตั้งแต่ปี 2005 เขามีผลงานแสดงในเรื่อง Revelations และ The Last Drop ในปี 2007 เขารับบทเป็นหนึ่งในตัวละครสำคัญ รับบทเป็น ส.ต.อ. แบรด โคลเบิร์ต ในมินิซีรีส์อเมริกันที่ชื่อ Generation Kill เขายังแสดงในซีรีส์แนวดราม่าเรื่อง True Blood ออกฉายทางช่องเอชบีโอ สกาส์กอร์ดรับบทเป็นอีริก นอร์ทแมน นายอำเภอแวมไพร์ที่เป็นเจ้าของแฟงทาเซีย บาร์แวมไพร์
ในปี 2009 สกาส์กอร์ดแสดงในมิวสิกวิดีโอของนักร้องเพลงป็อป เลดี้ กาก้า ในเพลง "Paparazzi"
นกแก้วคาคาโป

ลักษณะ

นกแก้วคาคาโปตัวเต็มวัยมีลำตัวเป็นสีเขียวแต้มด้วยสีน้ำตาลและเหลือง ช่วยให้สามารถพรางตัวได้ดีบนผืนป่า แต่ในวัยอ่อนสีสันจะไม่สดใส  และหน้าตาละม้ายคล้ายคลึงกับนกฮูก มีสีออกน้ำตาล  นกแก้วคาคาโปปีนต้นไม้ได้เก่ง และทำโพรงอยู่ใต้ดินเหมือนกระต่าย
เดิมนกแก้วคาคาโปเคยอยู่กระจายทั่วไปภายในเกาะเหนือ เกาะใต้ และเกาะสจวร์ต เกาะเล็ก ๆ ทางตอนใต้ของนิวซีแลนด์ในมหาสมุทรแปซิฟิกตะวันตกเฉียงใต้ อยู่ได้ในป่าทุกรูปแบบ แต่พบการล่าจากชาวพื้นเมืองมาวรี และการอพยพมาของชาวยุโรปที่มาตั้งถิ่นฐานในคริสต์ศตวรรษที่ 18 ซึ่งได้นำมาซิ่งชนิดพันธุ์ต่างถิ่น เช่น สุนัข และตัวพอสซั่ม ซึ่งเป็นสัตว์นักล่า  ซึ่งเกือบทำให้นกแก้วคาคาโปต้องสูญพันธุ์ 
ในช่วงปี ค.ศ. 1980-ค.ศ. 1997 สำนักงานอนุรักษ์ของนิวซีแลนด์ได้นำนกแก้วคาคาโปที่ยังหลงเหลืออยู่ทั้งหมดบนเกาะสจวร์ตไปอยู่ยังที่อยู่ใหม่ เป็นหมู่เกาะที่ปลอดภัยจากสัตว์นักล่าทั้งหลายมารบกวน เพื่อสงวนนกแก้วคาคาโปไม่ให้สูญพันธุ์ ปัจจุบันจึงเหลือนกชนิดนี้อยู่บนเกาะคอดฟิชและเกาะชอล์กกีที่ถูกใช้เป็นแหล่งอนุรักษ์นก ทำให้ปริมาณนกแก้วคาคาโปเพิ่มขึ้นจากปี ค.ศ. 1995 จาก 55 ตัว เป็น 111 ตัวในเดือนมีนาคม ปี ค.ศ. 2009

อนุกรมวิธาน

นกแก้วคาคาโปได้รับการจำแนกโดยนักปักษีวิทยาชาวอังกฤษ จอร์จ โรเบิร์ต เกรย์ ใน ค.ศ. 1845  ชื่อสกุลมาจากภาษากรีกโบราณ strigos จาก strix ที่แปลว่า "นกฮูก" และ ops ที่แปลว่า "หน้า" ขณะที่ชื่อสปีชีส์มาจาก habros ที่แปลว่า "นุ่ม" และ ptilon ที่แปลว่า "ขนนก" ด้วยการที่มันมีลักษณะจำนวนมากที่ผิดแผกออกไปทำให้มันถูกวางไว้ในเผ่า Strigopini ของตนเองตั้งแต่ในการจำแนกครั้งแรก จากการศึกษาสายวิวัฒนาการล่าสุดยืนยันว่านกแก้วสกุลนี้และนกแก้วคาคาและนกแก้วคีซึ่งเป็นญาติใกล้ชิดมีความสัมพันธ์กับนกแก้วนิวซีแลนด์สกุล Nestor. มันได้รับการพิจารณาแบ่งแยกออกมาเป็นวงศ์นกแก้ว Strigopidae จากเดิมอยู่ในวงศ์ Nestoridae  ในวงศ์ใหญ่ Strigopidae นกแก้วคาคาโปถูกวางไว้ในเผ่าของตนเอง ก่อนหน้านี้นักปักษีวิทยาคิดว่านกแก้วคาคาโปอาจเป็นญาติใกล้ชิดกับนกแก้วนกแก้วกลางคืนและนกแก้วดินของประเทศออสเตรเลียเพราะมีสีสันคล้ายคลึงกันแต่ความคิดนี้ขัดแย้งกับการศึกษาล่าสุด สีพรางตัวน่าจะเกิดจากการปรับตัวในการหากินบนพื้นดินซึ่งเป็นการวิวัฒนาการแบบวิวัฒนาการเบนเข้า

ศัพทมูลวิทยา

ชื่อ "Kakapo (คาคาโป)" เป็นการเลียนเสียงภาษาอังกฤษของคำว่า "kākāpō" ซึ่งมาจากคำในภาษามาวรีคำว่า kākā ("นกแก้ว") + pō ("กลางคืน")  คำในภาษาโพลีนีเซีย kākā และการผันแปร ʻāʻā เป็นคำที่ใช้เรียกนกแก้ววงศ์ Psittacidae ในแปซิฟิกใต้โดยทั่วไป เช่น ชื่อพื้นเมืองของนกแก้วคาคา นกแก้วเล็กแบล็คฟรอนต์ (Cyanoramphus zealandicus) ที่สูญพันธุ์ไปแล้วของตาฮีตี และนกแก้วนิวซีแลนด์สกุล Cyanoramphus ก็มีชื่อเดียวกัน
สุภาพร มะลิซ้อน

ประวัติ

สุภาพร มะลิซ้อน ชื่อเล่น ฝ้าย เดิมเป็นคนจังหวัดปราจีนบุรี เป็นตัวแทนมิสแกรนด์จากจังหวัดสงขลา ในการประกวดมิสแกรนด์ไทยแลนด์ ปี 2016 และได้รับตำแหน่ง มิสแกรนด์ไทยแลนด์ ปี 2016 ไปครอง ปัจจุบันฝ้ายกำลังศึกษาปริญญาตรี มหาวิทยาลัยรามคำแหง คณะบริหารธุรกิจ สาขาการจัดการ

มิสแกรนด์ไทยแลนด์ 2016

ฝ้ายได้รับการแต่งตั้งให้เป็นมิสแกรนด์สงขลา ในการประกวดมิสแกรนด์ไทยแลนด์ 2016 และเมื่อวันที่ 26 มิถุนายน พ.ศ. 2559 ฝ้ายก็สามารถคว้าตำแหน่งชนะเลิศมาครองได้สำเร็จ พร้อมรางวัลพิเศษอีก 2 รางวัลคือ ขวัญใจช่างภาพและสื่อมวลชน และขวัญใจชาวอุดรธานี

มิสแกรนด์อินเตอร์เนชันแนล 2016

ฝ้าย สุภาพรเป็นตัวแทนประเทศไทยในการประกวดมิสแกรนด์อินเตอร์เนชันแนล 2016 ณ ลาสเวกัส รัฐเนวาดา, ประเทศสหรัฐอเมริกา โดยเมื่อวันที่ 25 ตุลาคม พ.ศ. 2559 ฝ้ายก็สามารถผ่านเข้ารอบ 5 คนสุดท้ายได้สำเร็จ และได้ตำแหน่งรองอันดับ 2 ไปครอง ผู้ชนะการประกวดในปีนั้นคือ อาริสกา ปุตรี เปอร์ตีวี จากประเทศอินโดนีเซีย
คณะวารสารศาสตร์ มหาวิทยาลัยมอสโก

เครือข่ายระดับนานาชาติ

คณะวารสารศาสตร์แห่งมหาวิทยาลัยมอสโก มีการแลกเปลี่ยนองค์ความรู้ทางวิชาการกับคณะด้านวารสารศาสตร์และนิเทศศาสตร์ที่มีชื่อเสียงจากทั่วโลกถึง 20 ประเทศ อีกทั้งยังมีเครือข่ายความสัมพันธ์กับสมาคมสื่อมวลชนระหว่างประเทศอีก 7 องค์กรด้วยกัน
ธนา ชีรวินิจ

ประวัติ

นายธนา ชีรวินิจ  เกิดเมื่อวันที่ 1  เมษายน พ.ศ. 2506 ที่จังหวัดสุราษฎร์ธานี เป็นบุตรของนายตี่เซ็น แซ่เชีย และนางซิมฮก แซ่เล้า สำเร็จการศึกษาระดับปริญญาตรี สาขานิติศาสตรบัณฑิต จากมหาวิทยาลัยรามคำแหง  
กิจกรรมส่วนตัวที่ชื่นชอบ คือ สะสมและศึกษาเรื่องพระเครื่อง

งานการเมือง

ธนา ชีรวินิจ เริ่มเข้าสู่งานการเมืองโดยได้รับเลือกตั้งเป็นสมาชิกสภากรุงเทพมหานคร ตั้งแต่ปี พ.ศ. 2533 และได้รับตำแหน่งประธานสภากรุงเทพมหานคร ต่อมา ต่อมาในการเลือกตั้ง พ.ศ. 2550 ได้ลงสมัครรับเลือกตั้งสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์ และได้รับเลือกตั้งเป็นสมัยแรก จากนั้นได้รับเลือกตั้งอีกสมัยในการเลือกตั้ง พ.ศ. 2554